Ben Tambah Romantis - Kebumen Ekspres | Paling Tahu Kebumen Ben Tambah Romantis - Kebumen Ekspres | Paling Tahu Kebumen
Beranda
Hubungi Kami
Tentang Kami
Jawa Tengah
nasional
Banyumas Raya
Berita Terkini
Senin, 21 Mei 2018
NgapakNgakak
Ben Tambah Romantis
Mbarang dadian pacaran Kemplu karo Markonah keton tambah mesra baen. Ndina-ndina wong loro mau mesti kaya lombok karo mendoan. Nang endi ana Markonah nang kono mesti ana Kemplu. Nang endi ana Kemplu nang kono ya ana Markonah pokoke loroan terus lah.
Ceritane awan kuwe bar kuliah Kemplu agi nggombali pacare si Markonah nang ngisor wit ringin alun-alun."Kowe tambah mengeneh lah tambah ayu baen lho?" Kemplu agi muji-muji Markonah.
"Ya mestine, wong nyong ya mesti tambah ayu terus," Markonah gole semaur lenjeh banget.
"Mesti gara-gara dadi pacarku ya kowe dadi semringah terus," Kemplu ngomong karo njawil lengene Markonah.
"Sing ana tuli mas Kemplu sing kaya wong agi ketiban duit sekarung, bisa pacaran karo nyong wong paling ayu se kecamatan," Markonah semaur.
"Kiyeh nyong arep ngomong, siki dewek angger ngundang aja jeneng ya, tapi kaya wong-wong kaelah ben keton tambah romantis," Kemplu usul marang pacare.
"Contone kaya ngapa?" Markonah takon.
"Semisal kaya kiye, angger nyong ngundang Markonah Shinta mengko Markonah ngundang mas Kemplu Rama, kepriwe, apik mbok," Kemplu usul.
"Lah nek kaya kuwe kuno banget lah liyane jajal, sih lewih modern lah," Markonah ora setuju karo usule Kemplu .
"Apa kaya artis baen, Markonah ngundang inyong Pipi, mengko inyong ngundang Markonah mimi," Kemplu aweh usul liyane.
"Lah isin lah mbok ndarani tiru-tiru Anang karo Krisdayanti," Markonah emoh maning.
Mbarang ngusulna pirang-pirang pilihan tapi Markonah ora setuju sidane Kemplu dadi kesuh."Lah terus apa? apa kaya kiye baen, Markonah ngundang Mas Kemplu AA, kayane apik ya?" Kemplu usul.